**ДОГОВОР**

**№ ................................. ОТ ...................................**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„Абонаментна извънгаранционна поддръжка на СОТ и системи за видео наблюдение”**

**Днес, ............................. 2016 г. между**

|  |  |
| --- | --- |
| Наименование | **СУ „Св. Климент Охридски”** |
| седалище | София 1504, бул. „Цар Освободител” № 15 |
| ЕИК | 000 670 680 |
| Ид № по ДДС | BG 000 670 680 |
| представлявано от | **проф. дфн Анастас Герджиков - Ректор** |
|  | доц. д-р Адриан Маринчев – главен счетоводител |

от една страна, наричан по-долу ВЪЗЛОЖИТЕЛ и

|  |  |
| --- | --- |
| наименование на дружеството |  |
| с адрес на управление: |  |
| адрес за кореспонденция: |  |
| телефон за контактe-mail; интернет адрес |  |
| ЕИК |  |
| Ид № по ДДС |  |
| банкова сметка IBAN |  |
| банков код, обслужваща банка |  |
| представлявано от (имена) |  |

при условията и реда на чл. 194, ал. 1 ЗОП и във връзка с резултатите от работата на комисия, назначена със Заповед [номер и дата] на Ректора на Софийския университет „Св. Климент Охридски“, отразени в протокол ………….., , се сключи настоящият договор за следното:

**I.ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва услуги по абонаментнa извънгаранционна поддръжка на СОТ и системи за видео наблюдение, наричани по-долу **СИСТЕМИТЕ,** в сгради на СУ„Св. Климент Охридски”, съобразно оферта [номер и дата] и техническата спецификация, които са неразделна част от настоящия договор.

**Чл.2. (1)** Абонаментното обслужване и поддръжка на системите включва:

1. Извършване на месечен профилактичен преглед и тестване;

2. Почистване на външни и вътрешни камери за наблюдение;

3. Проверка на закрепване и работоспособността на камерите – фокусиране, насочване, корекция на ъгъла на наблюдение и др.;

4. Проверка на кабелни връзки и захранване;

5. Проверка настройките на записващите устройства;

6. Ремонт на системата - отстраняване на неизправности, установени при извършването на профилактичен преглед или по сигнал на възложителя при възникнали аварии;

7. Подмяна на резервни части, материали и консумативи, необходими за нормалното функциониране на системата и поемане на гаранция за извършените ремонтни работи, както и на вложените елементи. За времето на гаранционния срок, в случай на некачествено извършени ремонтни работи или при влагане на некачествени компоненти, изпълнителят ще отстранява повредите за своя сметка.

8. Отстраняване на възникналите повреди и подмяна на дефектирали резервни части, материали или консумативи на място през работното време на възложителя – от 8:30 до 17:30 часа – в рамките на 2 часа след уведомяване;

9. Изготвяне на двустранен приемо – предавателен протокол за всеки извършен месечен преглед и ремонт, в който се описват извършените дейности, включително и вложените резервни части, материали и консумативи;

10. При необходимост от извършване на ремонт в сервизна база, транспортирането на електронните компоненти се извършва от и за сметка на изпълнителя.

**(2).** При необходимост от извършване на ремонт и влагане на резервни части, материали и консумативи, ИЗПЪЛНИТЕЛЯ ще доставя същите, които ще се заплащат от Възложителя по доставни цени (без надценка), като доставните им цени ще се доказват чрез предоставяне на заверено копие на фактурите им за закупуването им.

 **(3).** Всички останали дейности, описани в техническата спецификация, която е неразделна част от настоящия договор.

 **4)** Възложителят си запазва правото да актуализира броя на обслужваните устройства, в случаите когато се отписват излезлите от употреба (бракувани) или се включват нови такива, излезли от гаранция. Актуализирането се отразява в двустранно подписан приемо-предавателен протокол.

**II.СРОК И МЯСТО НА ИЗПЪЛНЕНИЕ НА ДОГОВОРА**

**Чл.3.** Настоящият договор влиза в сила от датата на подписването му и е със срок на действие 24 (двадесет и четири) месеца.

**Чл.4.** Място на изпълнение на договора са сградите на СУ „Св. Климент Охридски“.

**III.ЦЕНА И НАЧИН НА ПЛАЩАНЕ**

**Чл. 5 (1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** месечни абонаментни такси за извънгаранционна поддръжка на системите в сградите на СУ „Св. Климент Охридски“, съгласно ценовото предложение на изпълнителя, неразделна част от настоящия договор.

**(2)** В случай на новоприсъединена СОТ система, възнаграждението ще се определя съгласно броя на точките/помещенията в системата при цена за една точка в размер на ………….. лв. без ДДС.

**3)** В случай на новоприсъединена камера за видеонаблюдение възнаграждението ще се определя съгласно броя на камерите в системата при цена за една камера в размер на ………….. лв. без ДДС.

**(4)** В сумите по ал. 1, ал.2 и ал. 3 са включени всички необходими разходи за пълното изпълнение на абонаментното обслужване на системите до местата на изпълнение, в т.ч. транспортни разходи, такси, мита, застраховки, спомагателни материали, опаковане, товарене, разтоварване, и др. съпътстващи разходи, свързани с дейностите за абонаментна извънгаранционна поддръжка на СОТ и видеонаблюдение във франко сградите на Университета и всички дейности и услуги, описани в техническата спецификация.

**Чл. 6. (1)** Цената на доставяни и влагани при ремонти резервни части и консумативи не се включва в месечната цена за абонаментно техническо обслужване на системите и се дължи отделно от Възложителя, като стойността им се заплаща по фактура, издадена от Изпълнителя.

**(2)** Вложените резервни части и консумативи следва да бъдат описани в двустранно подписани приемо – предавателните протоколи с идентификационните си номера и цена, която трябва да отговаря на пазарните такива в момента на доставката.

**(3)** Предлаганите цени за резервни части и консумативи следва да са възможно най-ниските в зависимост от пазарните условия. Цената на вложени резервни части се доказва с придружаваща фактура за доставка или друг удостоверяващ цената документ, които се прилага към приемо-предавателния протокол по ал. 2.

**(4)** Най- изгодните налични на пазара цени за резервни части и консумативи ще се доказват при поискване от страна на Възложителя с разпечатка от интернет (на алтернативен доставчик) или с други приложими заверени от Изпълнителя документи (оторизационни писма от производители или техни официални представители).

**Чл. 7 (1)** Заплащането на месечното абонаментно възнаграждение се извършва по банков път на посочена от Изпълнителя банкова сметка в срок до 15-то число на месеца, следващ този, през който са предоставени услугите, след представяне на справка за извършените дейности, фактура оригинал и приемно-предавателен протокол по ***чл. 19***, при точно и коректно изпълнение на задълженията по договора, отразено в приемно-предавателния протокол. Приемно-предавателният протокол по ***чл. 19*** и оригиналната фактура следва да бъдат представени с придружително писмо в Отдел „Секретариат и деловодство“, находящ се на адрес: гр. София, бул. Цар Освободител № 15, Ректорат, етаж 1, стаи 114 и 115.

**(2)** Заплащането на вложените резервни части и консумативи се извършва отделно от месечната абонаментна такса по договора, в 30 (тридесет) дневен срок от представяне на оригинална фактура и приемно-предавателен протокол по ***чл. 6, ал. 2***, подписан от страните без забележки. Приемно-предавателният протокол и оригиналната фактура следва да бъдат представени с придружително писмо в Отдел „Секретариат и деловодство“, находящ се на адрес: гр. София бул. Цар Освободител № 15, Ректорат, етаж 1, стаи 114 и 115.

**(3)** В случаите по чл. 10, т. 5 плащането се извършва в срок до 30 дни, считано от датата на постъпване на приемо-предавателния протокол и оригиналната фактура.

**(4)** Всяка фактура и приемо-предавателен протокол, издадени по настоящия договор, следва да съдържат номера на договора.

**(5)** В случай на промяна в сметката на Изпълнителя, същият уведомява Възложителя писмено.

**(6)** Финансирането е от бюджета на Факултетите, заявители на конкретната услуга.

**IV.ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.8.** Изпълнителят се задължава да извърши първоначален преглед, опис и профилактика на ТОЧКИТЕ в извънгаранционен срок за установяване на точния им брой, вид и състояние в срок до 60 (шестдесет) календарни дни, считано от датата на подписване на договора, както следва:

1. За първоначалния преглед се съставя двустранно подписан протокол, в който се описва подробно състоянието на системите, препоръки към възложителя и друга информация по преценка на изпълнителя и/или възложителя;
2. Точно и подробно описание на състава и параметрите на всяка ТОЧКА с инвентарен номер и местонахождението ѝ: факултет, стая, ползвател, телефонен номер;
3. Оформяне на описа на всяко работно място като технологичен сервизен картон;
4. Извършване на пълна профилактика на всяко устройство, резултатът се отразява в технологичния картон, който се подписва двустранно от представител на ИЗПЪЛНИТЕЛЯ и на ВЪЗЛОЖИТЕЛЯ;
5. На база на направените описи и технологичния картон изготвяне заедно с представител на Възложителя на точен списък на ТОЧКИТЕ, които подлежат на абонаментна поддръжка и ремонт. Последният става неразделна част от договора.

**Чл. 9. (1)** Изпълнителят извършва сервизиране с доставка на необходимите резервни части за СИСТЕМИТЕ в извънгаранционен срок с цел поддържането им в работно състояние, както следва:

1. Време за реакция от постъпване на уведомление за възникнала повреда от страна на възложителя - до 2 часа.
2. Отстраняване на повреди на място през работното време на възложителя - от 8:30 до 17:30 - в рамките на 2 часа. При установяване на сложна повреда/дефект, които налагат сервизиране извън Университета, осигуряване на собствен транспорт за превоз на дефектните, оборотните или вече отремонтирани устройства до или от сервизна база на участника.
3. Замяна на дефектиралото устройство с оборотно такова със същите или по-добри технически и функционални параметри не по-късно от 24 часа след транспортиране на техниката до сервизната база на Изпълнителя до отстраняване на повредата.
4. Осигуряване и влагане на необходимите резервни части за отстраняване на повредите, появили се по време на договора за сметка на Възложителя- нови, оригинални и/или съвместими, съгласно изискванията на производителя и при условията на чл. 6.

**(2)** Изпълнителят се задължава при подмяна на дефектирали компоненти с нови, последните да отговарят на БДС, ISO или други аналогични стандарти за качество.

**(3)** Изпълнителят се задължава при подмяна на дефектирали компоненти с нови да представи на Възложителя сертификатите за качество на новите компоненти, монтирани в СИСТЕМИТЕ. Доставката на нови компоненти се извършва винаги с предварителното писмено съгласие на Възложителя.

**(4)** Изпълнителят се задължава след извършения ремонт да възстанови пълната работоспособност и функционалност на СИСТЕМИТЕ, като извърши всички необходими за това настройки, за резултатите се съставя протокол, подписан от представителите на страните.

**(5)** Изпълнителят се задължавадаосигури гаранция на вложените резервни части за срок не по-малко от 24 месеца.

**Чл. 10.** Изпълнителят се задължава:

**1.** да извършва ежемесечни технически профилактични прегледи, диагностика и/или настройка на системите, за което се съставя двустранно подписан протокол с констатации;

**2.** не по-рядко от веднъж на 6 месеца или при заявка от възложителя да извършва преглед на сервизираната техника, с цел актуализация броя на обслужваните СИСТЕМИ, като се отписват излезлите от употреба (бракувани) и се включват такива, излезли от гаранция;

**3.** при установяване на СИСТЕМА, която не се води в смисъла на обслужвани устройства, се ремонтира в случай на необходимост и се вписва за сервизиране. В този случай привеждането на системата в състояние на работоспособност се извършва за сметка на Възложителя.

**4.** Вписването на нови СИСТЕМИ за сервизиране се извършва по реда на ***чл*. *2, ал.2.***

**5.** При вписването на нова СИСТЕМА за сервизиране Изпълнителят депозира приемно-предавателния протокол по ***чл. 2, ал.2.*** заедно с фактурата оригинал в Отдел „Секретариат и деловодство“, находящ се на адрес: гр. София, бул. Цар Освободител № 15, Ректорат, етаж 1, стаи 114 и 115*.*

**Чл.11.** Изпълнителят се задължава да не извършва действия, включително чрез свои служители, с които биха могли да се нанесат повреди на СИСТЕМИТЕ и/или други системи, инсталации и оборудване в сградите или в помещенията на Възложителя, до които има достъп, като в случай на нанасяне на такива повреди, Изпълнителятсе задължава да отстрани същите за своя сметка.

**Чл.12.** Изпълнителят се задължава по заявка на Възложителя и за негова сметка извън абонаментната извънгаранционна поддръжка да извършва и други свързани услуги, а именно:

1. Техническа поддръжка на системите и други услуги, които не са обект на гаранция от доставчик;
2. Диагностика и отстраняване на софтуерни и локални мрежови проблеми, свързани с работата на СОТ и Видеонаблюдение; технически и софтуерни консултации;

**Чл. 13**. При наличието на недостатъци/дефекти/несъответствия на доставеното и/или извършените дейности, предмет на договора, както и когато доставеното или извършените дейности не отговарят на нормативните изисквания, изпълнителят се задължава да се съобрази с избраната от Възложителя опция по чл. 16, ал. 1 и да предприеме съответните действия в срока по чл.16, ал.2.

**Чл. 14. (1)** Изпълнителят има право да иска от Възложителя необходимото съдействие за осъществяване на задълженията си по настоящия договор.

**(2)** Изпълнителят има право да получи от Възложителя дължимото възнаграждение, съгласно размера и сроковете, посочени в чл. 7 от този договор при точно, срочно и качествено изпълнение на задълженията, предмет на настоящия договор.

**V.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 15. (1)** Възложителят има право по време на изпълнение на договора да извършва проверка, да се информира и да осъществява контрол по изпълнението на договора относно количеството, вида и качеството на извършената работа, без да пречи на работата на Изпълнителя.

**(2)** Указанията на Възложителя по изпълнението на поръчката, когато те са свързани с предмета ѝ, са задължителни за Изпълнителя.

**Чл. 16.** **(1)** При наличието на недостатъци/дефекти/несъответствия на доставеното и/или извършените дейности, предмет на договора, както и когато доставеното и/или извършените дейности не отговарят на нормативните изисквания, Възложителят има право на една от следните възможности:

1. да откаже да приеме изпълнението и съответно да откаже да заплати дължимото възнаграждение или част от него;
2. да върне доставеното и да иска обратно цената, в случай че тя вече е заплатена;
3. да поиска замяна на дефектните резервни части с нови без недостатъци;
4. да иска отстраняване на недостатъците за сметка на Изпълнителя.

**(2)** Недостатъците, дефектите и/или несъответствията се констатират в приемно-предавателен протокол, подписан и от двете страни или упълномощени техни представители, в който се посочва и срока за отстраняването им.

**Чл. 17.** Възложителят се задължава:

1. Да осигурява безпрепятствен достъп на Изпълнителя до СИСТЕМИТЕ, за изпълнение на задълженията му по този договор;
2. При установяване на СИСТЕМА, която е нова или такава, излязла от гаранция, да уведоми писмено Изпълнителя, като същата се вписва за сервизиране по реда на чл. 2, ал. 2.
3. При повреда и нарушаване на нормалния режим на работа на СИСТЕМИТЕ да уведомява Изпълнителя по електронна поща или по факс. Съобщението съдържа наименованието на повредения компонент и характеристика на повредата, ако Възложителятможе да определи компонента или повредата;
4. Да заплати на Изпълнителя цената на услугата, съгласно ***чл.5-7*** от настоящия договор.

**VI. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл.18. (1)** При виновно забавено изпълнение от страна на Изпълнителя, на което и да е от задълженията му по този договор, дължи неустойката в размер на 0,1 % от общата стойност на месечните абонаментни такси за всеки ден забава, но не повече от 10 % от нея.

**(2)** Плащането на неустойки не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.

**VII.ОСИГУРЯВАНЕ НА ДОСТЪП И ДОКУМЕНТИ ЗА УДОСТОВЕРЯВАНЕ НА ИЗВЪРШЕНА РАБОТА**

**Чл. 19.** Всяка извършена услуга, съответно доставка от страна на Изпълнителясе предава и приема с приемно – предавателни протоколи, подписани и от двете страни или от посочените в ***чл.20*** лица. Протоколите се съставят от Изпълнителя и в него задължително се посочват и вида на доставените продукти и/или услуги и цената им.

**Чл.20.** Възложителятсе задължава да предоставя достъп и съдействие на представителите на Изпълнителядо всички помещения, където са разположени компоненти от СИСТЕМИТЕ, за извършване дейностите по абонаментното обслужване и поддръжка.

**Чл.21.** Страните възлагат на свои представители *(управителите на съответните сгради, а при липса на такива, изрично упълномощени от декана/директора лица)* да подписват съответните протоколи за действията по предаване, преглеждане и приемане, както и други документи по абонаментната поддръжка на СИСТЕМИТЕ във връзка с изпълнението на договора.

**VIII.ПРЕКРАТЯВАНЕ И РАЗВАЛЯНЕ НА ДОГОВОРА**

**Чл.22. (1)** Настоящият договор се прекратява с изтичане на срока му или при достигане на стойностния праг, нормативно установен за условията и реда, при които е сключен - което от събитията настъпи първо.

**(2)** Настоящият договор се прекратява предсрочно в следните случаи:

**1**. По взаимно съгласие между страните, изразено в писмена форма, с което се уреждат и последиците от прекратяването;

**2**. При виновно неизпълнение на задължение по настоящия договор изправната страна отправя писмено предизвестие до неизправната, в което се дава подходящ срок за доброволно изпълнение, като след изтичането на този срок договорът ще се счита за развален;

**3.** Едностранно без предизвестие от страна на Възложителя при системно (повече от три пъти) неизпълнение на задълженията по настоящия договор от страна на Изпълнителя, отразено в съответните приемно-предавателни протоколи.

**4.** При настъпване на обективна невъзможност за изпълнение на възложената работа.

**IX.НЕПРЕОДОЛИМА СИЛА**

**Чл.23.** Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се измества със съответното време, в течение на което действат такива обстоятелства.

**Чл.24.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**Чл.25.** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**Чл.26.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(1)** Липсата на парични средства не представлява непреодолима сила.

**(2)** Определено събитие не може да се квалифицира като „непреодолима сила”, ако:

1. Ефектът от това събитие е могъл да се избегне, при добросъвестно изпълнение на задълженията по този договор.
2. Ефектът от това събитие е могъл да бъде избегнат или намален с полагането на всички разумни грижи.

**X.ДОПЪЛНИТЕЛНИ и ЗАКЛЮЧИТЕЛНИ РАЗПОРЕДБИ**

**Чл.27.** Съобщенията между страните, както и която и да е документация изхождаща от страните и свързана с изпълнението на договора, задължително трябва да е на български език или съпроводена с официален превод на български език. Адресите за кореспонденция между страните са посочени в преамбюла на договора.

**Чл.28.** При промяна на адреса, телефона или факс номера, страните следва да се уведомят в 3 /три/ дневен срок, в противен случай изпратените съобщения и други документи ще се считат за редовно връчени и получени.

**Чл.29.** Всичкисъобщенията между страните във връзка с изпълнението на договора се отправят в писмена форма. Съобщенията могат да се изпращат по поща, факс или електронна поща.

**Чл.30.** Възникналите спорове между страните се уреждат с писмено споразумение по взаимно съгласие, а при непостигане на такова – от съда

**Чл.32**. За всички неуредени въпроси се прилагат разпоредбите на българското законодателство.

**Чл.33.** Страните приемат като неразделна част от настоящия договор следните приложения:

1. Техническа спецификация;

2. Техническо предложение за изпълнение;

3. Ценово предложение.

Настоящият договор се подписа в четири еднообразни екземпляра, един за ИЗПЪЛНИТЕЛЯ и три за ВЪЗЛОЖИТЕЛЯ.

|  |  |
| --- | --- |
| **ВЪЗЛОЖИТЕЛ:****СУ «Св. Климент Охридски»****РЕКТОР:****проф. дфн Анастас Герджиков****Главен счетоводител:****доц. д-р Адриан Маринчев** | **ИЗПЪЛНИТЕЛ:****УПРАВИТЕЛ:** ............................................. |